Киљдинско језеро
Киљдинско језеро ( озеро) ледничко је језеро смештено у северном делу Мурманске области, на крајњем северозападу европског дела Руске Федерације. Цела површина језера административно припада Кољском рејону.

Киљдинско језеро је јако издужено у смеру североисток-југозапад, у дужини од око 8 километара, док је максимална ширина до једног километра. Површина језерске акваторије је свега 8 км², а површина језера лежи на надморској висини од 71 метра. Језеро се састоји из две целине међусобно повезане уском протоком. Има плувијално-нивални режим храњења. Обале су ниске и камените. На површини језера се налази неколико мањих острва.

Из југозападног дела језера отиче Киљдински поток преко ког је акваторија Киљдинског језера повезана са басеном реке Коле и Баренцовим морем. 

Језеро се налази на свега око 5 километара од Мурманска и популарно је рекреационо одредиште за његово становништво, наролито током летњих месеци. на око два километра југозападно од језера је варошица Киљдинстрој.

Види још 
 Мурманска област
 Кољски рејон
 Кола (река)
 Киљдинстрој

Спољашње везе 

 Детаљна топографска мапа језера и околине

Језера у Русији
Мурманска област
Слив Баренцовог мора
Ледничка језера